Мы стараемся не думаць пра дрэннае, і гэта правільна. Але чалавечае жыццё не застрахавана ад катастроф. Возьмем сітуацыю, калі пасля дарожна-транспартнага здарэння чалавек вымушаны перасесці ў інвалідную каляску. Альбо цяжкае захворванне: інфаркт ці інсульт і параліч, ці пералом шыйкі сцягна ў пажылой жанчыны... Чалавек праходзіць лячэнне ў бальніцы, затым медыцынскую рэабілітацыю. Потым выпісваецца дадому, магчыма, з парэзам, паралічам або слепатой, і гэта ўжо не паддаецца аднаўленню медыцынскімі мерамі... Разам з тым у яго застаюцца планы, мэты і мары, але ўсё гэта рэалізаваць ужо значна складаней. Многія проста не ведаюць, як жыць у новых абставінах. І насамрэч, як?